Reidar Wennesland

Reidar Wennesland  (født 17. august 1908 i Kristiansand, død 13. september 1985 i San Francisco) var en norsk-amerikansk lege og kunstsamler.Gunvald Opstad: «Bedre å være lykkelig enn å bo ordentlig», i Sørlendinger og annet folk, Kolofon forlag 2012 Han er kjent for sin samling av beatkunst fra 1950- og 1960-årene; en samling som han donerte til Kristiansand katedralskole og Agder Distriktshøgskole.

 Liv og virke 
 Bakgrunn
Han studerte medisin ved Universitetet i Oslo etter examen artium ved Kristiansand katedralskole. Han arbeidet en periode ved Universitetet etter avlagt embetseksamen. Under krigen måtte han flykte til Sverige. Han arbeidet som lege for polititroppene og deltok også i redningsarbeidet for norske fanger fra tyske tukthus og leirer. I krigens kjølvann gikk ekteskapet hans over styr.  

Karriere
Han kom til USA i 1947 som stipendiat og levde mesteparten av sitt liv i San Francisco. Han var først forsker et par og startet deretter privatpraksis samtidig som har var lege for norske sjøfolk. Han fikk etter hvert kontakt med kunstmiljøet i San Francisco og var både lege og mesen for kunstnerne. Han samlet kunst fra slutten av 1950-tallet og gjennom hele 1960-tallet.

Han både kjøpte kunst og aksepterte kunst som betaling for legetjenestene. Han fattet tidlig interesse for beatkunst og bygget opp en betydelig samling. 

 Wenneslands kunstsamling 
Wenneslands samling ble verdens største Beat Art samling utenfor USA. I 1970 gav han deler av samlingen, i første rekke malerier, til Kristiansand katedralskole. I 1978 ble resten av samlingen, både malerier og skulpturer, gitt til daværende Agder Distriktshøgskole, nå Universitetet i Agder, UiA.About the Art Collection; uia.noThe Art Collection of the University of Agder; artsy.netBeat art collection at the University of agder; Facebook

Hovedkunstnerne i Wenneslands samling, som omfatter mer enn 200 verk, er Michael Bowen, Arthur Monroe og Michael McCracken. Samlingen inneholder også verk av Fletcher Benton, Theodore Bielfeldt, Jack Carrig, Jesse Collins, Jay DeFeo, Casey van Duren, Dean Fleming, David Freeman,  Dimitri Grachis, George Herms, Solomon Hogerman, Robert C. Jones, Robert La Vigne, James Massey, William Morris, Edvardo Pajac,  Arthur Richer,  Keith Sanzenbach,  Robert Simmons, Joseph St Amand,  Leo Valledor,  Jean Varda, Carlos Villa,  Neil Williams og Donald Wo.

 Referanser 

 Eksterne lenker 
 Katalog til arkiv etter Reidar Wennesland hos Statsarkivet i Kristiansand

Kategori:Norske leger
Kategori:Personer fra Kristiansand kommune
Kategori:Norske kunstsamlere
Kategori:Fødsler i 1908
Kategori:Dødsfall i 1985
Kategori:Alumni fra Kristiansand katedralskole